《江陵怀古 其二》
清代·吴敏树

莽苍江山百战昏，兴亡何只两东门。梁家偪泰那须惜，高氏崎岖未足论。

独许兰成沿宋宅，思招子美合湘魂。前朝相国犹人杰，目极艰难感激存。

作者简介：（1805—1873）清湖南巴陵人，字本深，号南屏。道光十二年举人，官浏阳训导。以不能行其志，自免归。论文章不依附桐城派，谓当博取之于古书，欲自归有光、欧阳修上规司马迁。所作长于叙事。亦善书法，曾国藩称其字字如履危石，落纸乃迟重绝伦。有《柈湖诗文集》。